**OPĆINA STUBIČKE TOPLICE (OIB: 15490794749)**, Viktora Šipeka 16, 49244 Stubičke Toplice, zastupana po općinskom načelniku Josipu Beljaku, dipl.ing.agr. (u daljnjem tekstu: Naručitelj)

**i**

**/ime i prezime/ naziv/ OIB/ sjedište/ zastupano po** (u daljnjem tekstu: Izvođač)

[***Napomena:*** *u slučaju*Zajednice gospodarskih subjekata *[naziv ZGS]* s druge strane koja se sastoji od sljedećih subjekata, svaki od kojih se smatra solidarno odgovoran Naručitelju u odnosu na obveze Izvođača temeljem ovog Ugovora tj. *[naziv adresa i OIB člana]* i *[naziv adresa i OIB člana]* (u daljnjem tekstu Izvođač).]

sklopili su u Stubičkim Toplicama dana \_\_\_\_ 2021. godine sljedeći

**U G O V O R**

**o izvođenju radova modernizacije nerazvrstanih cesta na području Općine Stubičke Toplice**

**OSNOVE UGOVARANJA**

**Članak 1.**

Predmet ovog Ugovora je izvođenje građevinskih radova modernizacije nerazvrstanih cesta na području Općine Stubičke Toplice, a temelji se na provedenom postupku jednostavne nabave, koji se kod Naručitelja vodi pod evidencijskim brojem 25/2021 i ponudi Izvođača broj \_\_\_ od \_\_\_\_\_\_\_ 2021. godine, koja je u navedenom postupku nabave odabrana kao najpovoljnija ponuda.

**PREDMET UGOVORA I CIJENA**

**Članak 2.**

Naručitelj povjerava, a Izvođač preuzima obvezu izvođenja radova, sukladno ponudi i troškovniku Izvođača broj: \_\_\_\_\_\_\_\_\_ od \_\_\_\_\_\_\_\_ 2021. godine dostavljenoj u postupku jednostavne nabave iz članka 1. ovog Ugovora, a koji čine njegov sastavni i neodvojivi dio.

Izvođač se obvezuje obaviti poslove iz stavka 1. ovog članka stručno i u skladu sa pravilima struke.

**Članak 3.**

Ugovorne strane suglasne su da vrijednost predmeta ovog Ugovora, iz članka 2. izražena u kunama iznosi:

**\_\_\_\_\_\_\_\_\_\_\_\_\_\_\_\_\_\_\_\_\_ kuna (bez PDV-a)**

(slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

Na iznos iz stavka 1. ovog članka Naručitelj će obračunati i platiti porez na dodanu vrijednost po stopi od 25% (postupak prijenosa porezne obveze sukladno odredbi članka 75. st. 3. Zakona o porezu na dodanu vrijednost, Narodne novine br. 73/13, 99/13, 148/13, 153/13, 143/14, 115/16, 106/18, 121/19).

Konačna cijena radova utvrdit će se temeljem odredbi Ugovora prema stvarno izvedenim količinama radova ovjerenih u građevinskoj knjizi i jediničnim cijenama iz ugovornog troškovnika.

Navedene jedinične cijene su nepromjenjive i fiksne za cijelo vrijeme trajanja ovog Ugovora.

**Članak 4.**

Izvođač nema pravo na isplatu predujma.

**MEĐUSOBNA PRAVA I OBVEZE**

**Članak 5.**

Naručitelj ustupa, a Izvođač preuzima izvođenje radova iz članka 2. ovog Ugovora.

Izvođač se obvezuje izvršiti radove sukladno ovom Ugovoru i natječajnoj dokumentaciji, a Naručitelj se obvezuje izvršiti plaćanje Izvođaču za izvedene radove u skladu s odredbama ovog Ugovora.

Izvođač se obvezuje da će se u okviru izvođenja radova pridržavati svih obveznih propisa uključujući sve tehničke norme i zakone Republike Hrvatske te da će ispuniti sve službene zahtjeve i obveze. Izvođač se naročito obvezuje da će se pridržavati svih radno pravnih propisa, propisa o sigurnosti na radu, te propisa o zaštiti okoliša i gospodarenja otpadom.

Ugovorne strane se obvezuju da će se međusobno informirati o svim činjenicama koje su bitne za izvršavanje ovog Ugovora.

Izvođač jamči za pravilno i pravovremeno izvođenje svih aktivnosti u opsegu određenom u ovom Ugovoru s primjenom važećih zakonskih odredbi.

Izvođač jamči da će namiriti svu štetu nastalu tijekom izgradnje. Izvođač oslobađa Naručitelja svih zahtjeva za nadoknadu štete od strane trećih osoba, za koje krivnju snosi Izvođač.

**Članak 6.**

Za provođenje svih odredbi ovog Ugovora ugovorne strane imenuju sljedeće ovlaštene predstavnike koji će ih zastupati:

Za Naručitelja: ………………………………………………………………………..,

Za Izvođača: …………………………………………………………………………..

Ovlaštena osoba Izvođača iz prethodnog stavka ovog članka ujedno je i osoba odgovorna za međusobno usklađivanje radova Izvođača (i podizvođača).

**Članak 7.**

Izvođač mora osigurati sve privremene priključke za potrebe gradilišta o svom trošku, po svojoj projektnoj dokumentaciji i po svojim dozvolama odnosno suglasnostima nadležnih službi.

Izvođač je odgovoran za sigurnost i zaštitu zdravlja svojih djelatnika, svih djelatnika svojih podizvođača kojima je radno mjesto gradilište ugovorene izgradnje, djelatnike Naručitelja koji borave stalno ili povremeno na gradilištu te djelatnike nadzorne, inspekcijske službe te projektanata.

Pristup gradilištu dozvoljen je samo osobama koje su ovlaštene od strane Naručitelja te osobama ovlaštenim od strane Izvođača radova.

**Članak 8.**

Izvođač je odgovoran za opći red na gradilištu. Izvođač mora pri tome poštovati važeće pravne propise.

Izvođač mora izvršiti svoje obveze i ponašati se na gradilištu tako da se svakako izbjegne eventualna šteta Naručitelja, njegovim predstavnicima, njegovim suradnicima i svakoj trećoj osobi.

Izvođač mora naročito:

- provjeriti sve instalirane uređaje i strojeve prije uporabe, osigurati rukovanje istima na način koji će osigurati maksimalnu sigurnost u radu i onemogućiti pristup i rukovanje neovlaštenim osobama,

- pridržavati se svih propisa o zaštiti na radu,

- poduzeti potrebne mjere za zaštitu svojih građevinskih radova, naročito od šteta nastalih utjecajem nepovoljnih klimatskih prilika,

- pridržavati se propisa o zaštiti okoliša u dijelu koji se odnosi na pravilo gospodarenje otpadom i zbrinjavanje građevnog materijala sukladno posebnim propisima,

- što učinkovitije se koristiti resursima kao što su električna energija i voda na mjestu izvođenja radova.

Izvršavanjem ove obveze Izvođač nema pravo zahtijevati za sebe posebnu naknadu.

**Članak 9.**

Naručitelj je obvezan:

- uvesti Izvođača u posao,

- pismeno izvijestiti Izvođača o imenovanju nadzornog inženjera,

- Izvođaču platiti ugovorenu cijenu na način utvrđen ovim Ugovorom,

- od Izvođača nakon završetka ugovorenih radova primiti izvedene radove i prateću dokumentaciju.

**Članak 10.**

Radi osiguranja kontinuirane kontrole izvođenja i kvalitete svih radova te ispunjavanja ugovorenih termina, Naručitelj osigurava na gradilištu provođenje stručnog nadzora od strane ovlaštene organizacije i sukladno propisima Republike Hrvatske.

Rješenje o imenovanju nadzornog inženjera Naručitelj će dostaviti Izvođaču prije početka radova.

Odluke, obveze i primjedbe nadzora iz stavka 1. ovog članka, obvezne su za Izvođača.

**IZVOĐENJE**

**Članak 11.**

Izvođač potvrđuje da je upoznat sa stanjem budućeg gradilišta.

**Članak 12.**

Izvođač se obvezuje ugovorene radove izvesti i predati Naručitelju do 30 (trideset) kalendarskih dana od uvođenja u posao.

Naručitelj će odrediti točan datum uvođenja u posao nakon sklapanja ugovora, te o istome pisanim putem, najkasnije 8 (osam) dana prije uvođenja u posao, obavijestiti Izvođača.

Naručitelj ima pravo raskinuti ovaj Ugovor u slučaju da Izvođač prekorači rokove po pojedinim fazama utvrđenim u terminskom planu.

Otkazni rok u slučaju nastupa okolnosti iz stavka 4. ovog članka iznosi 5 (pet) dana.

Izvođač se obvezuje, u slučaju raskida ovog Ugovora, izvesti poslove do faze u kojoj je može preuzeti Naručitelj i predati ih drugom Izvođaču na izvođenje.

U slučaju neizvršavanja poslova iz stavka 4. ovog članka, Naručitelj ima pravo na teret Izvođača ustupiti dovršenje preuzetih poslova drugom Izvođaču.

**Članak 13.**

Rok za izvršenje obveza iz članka 13. stavka 1. ovog Ugovora može se produljiti:

a) u slučajevima u kojima je Izvođač zbog više sile ili drugog događaja koji ima značenje promijenjenih okolnosti, koje nije uzrokovao Izvođač, nastalih nakon sklapanja Ugovora, koje se nisu mogle predvidjeti, bio spriječen izvoditi radove prema vremenskom planu;

b) ako Naručitelj, odnosno nadzorni inženjer, izda nalog o obustavi radova koja nije uzrokovana krivnjom Izvođača, za broj dana koji odgovara trajanju obustave;

c) ako nastupi neki od uzroka kašnjenja koji daje pravo Izvođaču na produljenje roka za izvršenje obveza prema bilo kojem članku Ugovora;

d) zbog bilo kojeg kašnjenja kojeg je uzrokovao Naručitelj ili osobe za koje on odgovara.

Zahtjev za produljenje roka za izvršenje obveza podnosi se nadzornom inženjeru odmah po nastanku okolnosti na kojima se temelji zahtjev. U zahtjevu je potrebno opisati okolnosti na kojima se on temelji te dostaviti dokaze takvih navoda. Uz zahtjev se dostavlja revidirani vremenski plan iz kojeg je vidljiv novi rok završetka radova. U slučaju osnovanosti zahtjeva pristupa se izmjeni Ugovora.

**Članak 14.**

Izvođač je prilikom uvođenja u posao dužan preuzeti parcelu. Od tog trenutka pa do primopredaje zgrade Izvođač je odgovoran za stvari i osobe koje se nalaze unutar gradilišta. Izvršavanjem ove obveze Izvođač nema pravo zahtijevati za sebe posebnu naknadu.

Od ulaska na gradilište Izvođač je obavezan voditi građevinski dnevnik u kojem bilježi opis radnih procesa i građevinsku knjigu u kojoj bilježi i dokumentira mjerenja, sve faze izvršenog posla prema stavkama troškovnika i projektu, u skladu s Pravilnikom o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera.

Izvođač na gradilištu mora imati zakonom propisanu gradilišnu tehničku i obračunsku dokumentaciju (građevinski dnevnik) kao i dokaze o svojstvima ugrađenih građevnih proizvoda u odnosu na njihove bitne značajke, dokaze o sukladnosti ugrađene opreme i/ili postrojenja prema posebnom zakonu, isprave o sukladnosti određenih dijelova građevine temeljnim zahtjevima za građevinu, kao i dokaze kvalitete (rezultati ispitivanja, zapisi o provedenim procedurama kontrole kvalitete i dr.) za koje je obveza prikupljanja tijekom izvođenja građevinskih i drugih radova za sve izvedene dijelove građevine i za radove koji su u tijeku određene Zakonom o gradnji, posebnim propisom, projektom ili odabranom ponudom.

**Članak 15.**

Mjesto izvođenja radova je Općina Stubičke Toplice: dio nerazvrstane ceste NC ST1-20-SLJEMENSKI PUT; dio nerazvrstane ceste NC SS-2 I NC SS-4 - STRMEC STUBIČKI od kbr. 28 do kbr. 28/h; dio k.č.br. 1661 k.o. Donja Stubica- Park Matije Gupca.

**PODIZVOĐAČI**

**Članak 16.**

Sukladno ponudi i troškovniku Izvođač ne daje dio Ugovora o javnoj nabavi podizvođačima.

Ukoliko se u toku izvršenja ovog ugovora utvrdi da Izvođač koristi podizvođače, a to nije predviđeno u ponudi i nema suglasnost Naručitelja, Naručitelj će jednostrano raskinuti ovaj Ugovor i naplatiti naknadu stvarno nastale štete koju je pretrpio.

Izvođač može tijekom izvršenja Ugovora tražiti uvođenje jednog ili više novih podizvođača čiji ukupni udio ne smije prijeći 30 % vrijednosti ovog Ugovora bez PDV-a, neovisno o tome je li prethodno dao dio ugovora o javnoj nabavi u podugovor ili nije.

**ILI (NAPOMENA: primijeniti ovisno o tome ima li Izvođač podizvođače)**

Izvođač daje dio ugovora o javnoj nabavi sljedećem/im podizvođaču/ima:

1. naziv ili tvrtka, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo), broj računa podizvođača, zakonski zastupnik podizvođača;

2. predmet ili količina, vrijednost podugovora ili postotni udio.

*(NAPOMENA: ukoliko je više podizvođača navesti gore tražene podatke za sve)*

Izvođač može tijekom izvršenja Ugovora zahtijevati od Naručitelja:

- promjenu podizvođača za onaj dio ugovora o javnoj nabavi koji je prethodno dao u podugovor;

- uvođenje jednog ili više novih podizvođača čiji ukupni udio ne smije prijeći 30 % vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili nije;

- preuzimanje izvršenja dijela ugovora o javnoj nabavi koji je prethodno dao u podugovor.

Naručitelj neposredno plaća podizvođaču za izvedene radove.

Izvođač smije tijekom izvršenja ugovora o javnoj nabavi radova mijenjati podizvođača/e za onaj dio ugovora koji je dao u podugovor samo uz pristanak Naručitelja.

**Članak 17.**

Izvođač je u okviru ugovorene cijene dužan izvršiti koordinaciju radova svih podizvođača na način da omogući kontinuirano odvijanje posla i zaštitu već izvedenih radova.

Sva oštećenja nastala tokom gradnje otkloniti će Izvođač o svom trošku.

**KONTROLA**

**Članak 18.**

Izvođač će na zahtjev Naručitelja redovito održavati sastanke o stanju radova i njihovog izvođenja.

**PLAĆANJE**

**Članak 19.**

Izvođač će za izvedene radove ispostavljati privremene situacije i okončanu situaciju.

Naručitelj je dužan ovjeriti privremene situacije u roku od 15 (petnaest) dana, a okončanu u roku 30 (trideset) dana od zaprimanja situacije. Privremene i okončane situacije, zajedno s naručiteljem dužan je ovjeriti i od strane Naručitelja imenovan stručni nadzor građenja.

Naručitelj se obvezuje ugovorenu cijenu iz članka 3. ovog Ugovora platiti prema ovjerenim situacijama u roku od 30 (trideset) dana od dana ovjere situacija od strane Naručitelja.

Izvođač mora svom računu ili situaciji priložiti račune ili situacije svojih podizvođača koje je prethodno potvrdio.

Vrijednost izvedenih radova utvrdit će se na temelju stvarno izvedenih i obračunatih količina radova u građevinskoj knjizi i jediničnih cijena iz ponudbenog troškovnika.

**PRIMOPREDAJA**

**Članak 20.**

Primopredaja radova izvršiti će se Zapisnikom o primopredaji, sastavljenim od strane Izvođača i ovjerenim od strane sudionika primopredaje.

**ČIŠĆENJE GRAĐEVINE I GRADILIŠTA**

**Članak 21.**

Izvođač mora bez posebnog zahtjeva ukloniti svu građevnu šutu te otpad i ambalažu sa gradilišta. Izvršavanjem ove obveze Izvođač nema pravo zahtijevati za sebe posebnu naknadu.

Ukoliko Izvođač ne izvrši ovu obvezu, Naručitelji ima pravo isto učiniti na trošak Izvođača, putem drugog Izvođača, te ga je pri tome dužan prethodno opomenuti. Naručitelj ispostavlja račun o tim radovima drugom Izvođaču odmah po izvršenju istih.

Po završetku građevinskih radova potrebno je ukloniti sve privremene građevine i uređaje, te okoliš i površine koje je Izvođač koristio vratiti u prijašnje stanje i očišćeno predati Naručitelju ili drugim vlasnicima zemljišta na kojem se privremene građevine nalaze.

Ukoliko su prilikom korištenja raspoloživih uređaja ili zemljišta od strane Izvođača nastale štete Izvođač ih treba besplatno ukloniti i sve vratiti u prijašnje stanje. Ukoliko Izvođač ne ispuni gore navedenu obvezu usprkos opomeni, u roku od 5 (pet) dana od dana slanja opomene, Naručitelj ima pravo sam poduzeti sve potrebne aktivnosti na trošak Izvođača i/ili te radove može ustupiti trećoj osobi.

**NAKNADNI I NEPREDVIĐENI RADOVI**

**Članak 22.**

Eventualne nepredviđene i naknadne radove, Ugovaratelj se obvezuje izvesti po cijenama iz ponudbenog troškovnika.

Ugovaratelj može pristupiti izvedbi predmetnih radova tek nakon što Naručitelj prihvati njegovu ponuđenu cijenu. Naručitelj se mora o radovima i ponuđenoj cijeni očitovati u roku od 5 (pet) radnih dana od dana primitka ponude, a u skladu s odredbama članka 31. ovog Ugovora.

Nepredviđene i naknadne radove Ugovaratelj će evidentirati upisom u građevinski dnevnik.

**UGOVORNA KAZNA**

**Članak 23.**

Ukoliko se Izvođač ne pridržava termina roka završetka i predaje građevine navedenog u ovom Ugovoru, a prema detaljnom terminskom planu, za svaki dan zakašnjenja plaća ugovornu kaznu u visini od 1‰ (jedan promil) s tim da maksimalni iznos ugovorene kazne ne smije prijeći 10% (deset posto) od ugovorene vrijednosti radova bez PDV-a.

Za kašnjenje, koje je nastalo krivnjom Izvođača u odnosu na terminski plan, Naručitelj je ovlašten privremene mjesečne situacije koje je ovjerio nadzorni inženjer umanjiti za iznos ugovorne kazne sukladno stavku 1. ovog članka.

Prilikom završetka ugovorenih radova konačni iznos ugovorne kazne kompenzirati će se s iznosom privremene i okončane situacije koju je ovjerio nadzorni inženjer.

Ukoliko dođe do sustizanja roka termina završetka radova i predaje građevine navedenog u ovom Ugovoru, a prema terminskom planu, umanjeni iznos privremene situacije, koji proizlazi iz privremeno zaračunate ugovorne kazne iz stavka 2. ovog članka, dodati će se iznosu naredne privremene ili okončane mjesečne situacije koju je ovjerio nadzorni inženjer.

Ukoliko dođe do raskida Ugovora krivnjom Izvođača, Naručitelj je dužan Izvođaču platiti za ispravno i kvalitetno izvedene radove s tim da Naručitelj ima pravo aktivirati bankarsku garanciju sukladno članku 29. ovog Ugovora. U takvom slučaju raskida Ugovora, ugovorna kazna se ne zaračunava.

Ukoliko dođe do raskida Ugovora, a Izvođač nije odgovoran za raskid, Naručitelj je dužan Izvođaču platiti samo za ispravno i kvalitetno izvedene radove, a sve ostale troškove snosi Izvođač.

**JAMSTVO ZA UREDNO IZVRŠENJE UGOVORA**

**Članak 24.**

Izvođač se obvezuje u roku 7 (sedam) dana od dana potpisa Ugovora, predati Naručitelju, na ime jamstva za uredno izvršenje ugovora, zadužnicu ili bjanko zadužnicu potvrđenu (solemniziranu) kod javnog bilježnika i popunjenu u skladu s Pravilnikom o obliku i sadržaju bjanko zadužnice ili Pravilnikom o obliku i sadržaju zadužnice, bez uvećanja, sa zakonskim zateznim kamatama po stopi određenoj sukladno odredbama Zakona o obveznim odnosima, na iznos od 10% od vrijednosti ugovora bez poreza na dodanu vrijednost ili u obliku novčanog pologa u istom iznosu na račun Naručitelja HR4423600001842200007, MODEL HR68, poziv na broj: 7242 – OIB uplatitelja, uz naznaku „Jamstvo za uredno izvršenje ugovora - Ev. br. 25/2021“.

**Članak 25.**

Jamstvo za uredno izvršenje ugovora naplatit će se u sljedećim slučajevima:

a) u slučaju svake povrede ugovorne obveze od strane Izvođača zbog koje Naručitelju nastane šteta i to u iznosu visine nastale štete sa pripadajućim kamatama,

b) radi naplate ugovorne kazne zbog zakašnjenja Izvođača u ispunjenju svojih obveza koje čine predmet Ugovora, i to u visini ugovorne kazne,

c) u slučaju povrede Ugovora od strane Izvođača koja može dovesti do raskida Ugovora, kao i u slučaju raskida Ugovora, i to u punom iznosu jamstva,

d) u drugim slučajevima, radi naplate potraživanja koja Naručitelj ima prema Izvođaču u svezi sa ovim Ugovorom do visine iznosa koje Naručitelj potražuje,

e) u slučaju neopravdanog propusta Izvođača da dostavi sukladno Ugovoru jamstvo za otklanjanje nedostataka u jamstvenom roku, u punom iznosu;

f) u slučaju propusta Izvođača da otkloni manje nedostatke utvrđene prilikom preuzimanja radova u određenom roku; u visini procjene vrijednosti nedostataka od strane nadzornog inženjera,

g) uvijek kada je to predviđeno ostalim odredbama ovog Ugovora.

Prije postavljanja zahtjeva za naplatom jamstva za uredno izvršenje ugovora, Naručitelj će o svojoj namjeri obavijestiti Izvođača i u toj obavijesti navesti razlog aktivacije jamstva.

**IZMJENE UGOVORA**

**Članak 26.**

Naručitelj i Izvođač smiju izmijeniti ovaj Ugovor tijekom njegova trajanja bez provođenja novog postupka javne nabave sukladno članku 315. - 317. Zakona o javnoj nabavi (Narodne novine br. 120/16) te odredbama Dokumentacije o nabavi.

U slučajevima izmjena Ugovora tijekom njegova trajanja, na strani Izvođača, primjenjuju se odredbe članka 318. Zakona o javnoj nabavi (Narodne novine br. 120/16).

**Članak 27.**

Ugovorne strane suglasne su da su sve eventualne dopune i/ili izmjene ovog Ugovora pravno valjane isključivo u pisanom obliku, potpisane i ovjerene na isti način kao i ovaj Ugovor.

**RASKID UGOVORA**

**Članak 28.**

Naručitelj je obvezan raskinuti ovaj Ugovor tijekom njegova trajanja ako:

 - je ugovor značajno izmijenjen, što bi zahtijevalo novi postupak nabave na temelju članka 321. Zakona o javnoj nabavi (Narodne novine br. 120/16)

 - je ugovaratelj morao biti isključen iz postupka javne nabave zbog postojanja osnova za isključenje iz članka 251. stavka 1. Zakona o javnoj nabavi (Narodne novine br. 120/16)

 - se ugovor nije trebao dodijeliti ugovaratelju zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije

 - se ugovor nije trebao dodijeliti ugovaratelju zbog ozbiljne povrede odredaba Zakona o javnoj nabavi (Narodne novine br. 120/16), a koja je utvrđena pravomoćnom presudom nadležnog upravnog suda.

Naručitelj ima pravo raskinuti ovaj Ugovor ako:

- Izvođač ne izvede radove u vrijednosti koja ne može biti manja od 80% (osamdeset posto) vrijednosti radova koje je za to razdoblje utvrdio u terminskom planu izvođenja radova, a koje planove su ugovorne strane prethodno prihvatile;

- Izvođač ne započne i/ili prekine radove bez opravdanog razloga te ako ih ponovno ne započne nakon pisanog poziva i određivanja roka od strane Naručitelja;

- Izvođač trajno i ozbiljno ne ispunjava ostale ugovorne obveze usprkos pisanoj opomeni Naručitelja;

- je nad imovinom Izvođača pokrenut stečajni postupak ili postupak prisilne nagodbe ili ako je on upao u imovinske neprilike;

- je pravovremeno ispunjavanje građevinskog naloga ozbiljno dovedeno u pitanje zbog zapreka za koje je odgovoran Izvođač, te kada Izvođač ne može dokazati izvršavanje obveze u skladu s terminskim planom čak i onda kada je određeni rok naknadno utvrđen od strane Naručitelja;

- se Izvođač ne pridržava zakonskih ili drugih propisa, standarda i/ili pravila struke;

- Izvođač ne obavlja svoje dužnosti definirane ovim Ugovorom i njegovim prilozima.

Izvođač nema pravo na raskid Ugovora ukoliko je došlo do odgode plaćanja ili umanjenja iznosa privremene situacije prouzročene nedostatnim i/ili nepravilno izvršenim obvezama od strane Izvođača.

Ugovor se raskida pisanom obaviješću drugoj strani preporučenom pošiljkom, te raskid stupa na snagu danom primitka Odluke/obavijesti o raskidu.

Sudski vještak kojega odredi Naručitelj će nakon raskida Ugovora izvršiti procjenu izvršenog posla u odnosu na Ugovor. Ako je iznos koji treba dobiti Izvođač za izvršene radove veći od ukupnog iznosa svih nastalih šteta i/ili ugovorenih kazni do raskida Ugovora, onda će Naručitelj isplatiti Izvođaču razliku, a u suprotnom će od Izvođača tražiti naplatu razlike do punog iznosa nastalih šteta**.**

**ZAVRŠNE ODREDBE**

**Članak 29.**

Izvođač se obvezuje da će čuvati povjerljivost podataka i dokumenata koji su povezani s izvršenjem Ugovora te da ih neće učiniti dostupnim trećim osobama bez prethodnog pristanka Naručitelja. Navedeno obvezuje Izvođača i po prestanku izvršavanja obveza te će Izvođač osigurati da ista obveza vrijedi i za njegovo osoblje.

**Članak 30.**

Sastavnim dijelom ovog Ugovora smatraju se:

- ponudbeni list Izvođača s troškovnikom radova;

- terminski plan izvođenja radova.

**Članak 31.**

Izvođač se obvezuje da neće bez pristanka Naručitelja ustupiti trećemu svoja potraživanja prema Naručitelju.

**Članak 32.**

Na sva pitanja koja nisu uređena ovim Ugovorom uz odredbe Zakona o javnoj nabavi (Narodne novine br. 120/16) primjenjuju se odredbe Zakona o obveznim odnosima (Narodne novine br. 35/05, 41/08, 125/11, 78/15), trgovački običaji i drugi pozitivni propisi Republike Hrvatske.

**Članak 33.**

Naručitelj i Izvođač su suglasni da će sve sporove iz ovog Ugovora rješavati sporazumno i pokušati riješiti mirnim putem, u protivnom ugovaraju nadležnost Trgovačkog suda u Zagrebu.

**Članak 34.**

Ovaj Ugovor sastavljen je u 5 (pet) istovjetnih primjeraka od kojih Naručitelj zadržava 3 (tri), a Izvođač 2 (dva), te ga iste u znak prihvaćanja prava i obaveza po svojim ovlaštenim predstavnicima vlastoručno potpisuju.

KLASA: 360-01/21-01/20

URBROJ: 2113/03-03-21-

U Stubičkim Toplicama, \_\_\_\_\_\_\_\_\_\_\_

|  |  |
| --- | --- |
| **ZA IZVOĐAČA:** | **ZA NARUČITELJA:** |
|  | Općinski načelnik |
|  | Josip Beljak, dipl.ing.agr. |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |